钦定古今图书集成/明伦汇编/氏族典/第542卷 > 《凌迪知万姓统谱》 > 伯山甫
## 钦定古今图书集成/明伦汇编/氏族典/第542卷 > 《凌迪知万姓统谱》 > 伯山甫

按《陕西通志》：“山甫，雍州人。入华山，积思服食，二百年
不老。汉武帝遣使者行河东，见城西一女子笞一老
翁，使者怪问之，女子曰：‘此乃妾子舅氏伯山甫，以神
药教妾，妾教子服之不肯，今遂衰老，行不及妾，故杖
之’。使者问女子年几何，答曰：‘妾一百三十岁儿，七十
一矣’。”